Nicholis Louw het pa geword! | SARIE
Die sanger Nicholis Louw en sy vrou, Denise, het reeds verlede maand hul eersteling, Miané Rosabella, verwelkom, maar dit tot nou toe stil gehou.
Denise sê op haar Instagram-blad sy was by die werk toe Miané – 'n paar weke vroeg – besluit het om haar opwagting te maak.
Een oomblik was ek by die werk, die volgende word ek opgeneem en die volgende in teater: Miané Rosabella Louw gebore 20 Aug op 31 weke!! ons gesin is volmaak, dankie Jesus (En BAIE dankie aan my flippen awesome dokter!! What a champ)
A photo posted by Denise Louw (@denise.s_louw) on Sep 22, 2015 at 11:37am PDT
Miané het haar ouers op 31 weke verras. Trotse pa Nicholis skryf op sy Facebook-blad dat hulle dié nuus vir eers stil gehou het om tyd saam as 'n gesin te spandeer.
Nicholis is 'n baie betrokke pa, skryf Denise op Twitter – veral met Miané wat 'n bietjie meer sorg nodig het omdat sy vroeg gebore is.
So bitter lief vir ons wonderwerkie!!! En wow, syt die wereld se BESTE pappa!!! So hands on pic.twitter.com/V6nhIUlgrc — Denise Louw (@DeniseSbury) September 22, 2015